Folketingets Præsidium kritiserer videnskabsminister Helge Sander for at være for langsom til at besvare et spørgsmål fra Enhedslistens Per Clausen.

For langsom Videnskabsminister Helge Sander var for langsom til at svare på et spørgsmål, mener Folketingets Præsidium, der er Folketingets ledelse. Akkrediteringsordning Helge Sander svarede ikke på Per Clausens spørgsmål til ministerens forslag om en akkrediteringsordning på universiteterne, selvom han i samme tidsrum deltog i en offentlig debat om selvsamme emne i Nordjyske Stiftstidende. Det er for dårligt, mener præsidiet. Offentlig debat - et sådant indlæg i den offentlige debat bør medføre en fremskyndelse af besvarelsen af folketingsspørgsmål, skriver det blandt andet. Desuden mener præsidiet, - at det ikke er tilfredsstillende, såfremt arbejdsprocedurerne i et ministerium er tilrettelagt på en sådan måde, at der helt generelt ikke kan besvares spørgsmål i en hel måned. Nyt spørgsmål Kritikken får Per Clausen til at stille et nyt spørgsmål til Helge Sander - denne gang om, hvad han vil gøre ved problemet med at være for langsom til at svare på spørgsmål.